Държавен вестник, бр. 76, 2017 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  76
1. верификационният орган е на мнение, че 
една или няколко части на годишния доклад 
за емисиите на парникови газове не съответ-
стват на нормативните изисквания;
2. верификационният орган не е в състоя-
ние да получи достатъчни доказателства, за 
да оцени една или повече части от съответ-
ствието на годишния доклад за емисиите на 
парникови газове с нормативните изисквания;
3. съществува обосновано съмнение, че су-
марни грешки и пропуски в годишния доклад 
водят до съществено несъответствие.
Чл. 13. (1) В случай че верификационният 
орган идентифицира грешки, пропуски или 
несъответствия относно данните в докладите 
по чл. 3, ал. 5, които се оценяват като несъ-
ществени, препоръчва във верификационния 
доклад мерки за отстраняването им.
(2) В случаите по ал. 1 доставчиците на 
горива за транспорта подават за одобрение до 
компетентния орган по чл. 2 доклада в срок до 
30 юни на годината, в която верификаторът е 
издал верификационния доклад. Докладът се 
подава във формата на електронния формуляр, 
публикуван на интернет страницата на МОСВ.
(3) Компетентният орган по чл. 2:
1. следи за спазване на срока по ал. 2, 
проверява изпълнението на мерките по ал. 1 
и при необходимост изисква документи и 
доказателства; 
2. уведомява Изпълнителна агенция „Бъл-
гарска служба за акредитация“ и/или чрез 
нея съответния орган, издал акредитацията 
на верификационния орган, верифицирал го-
дишните доклади по чл. 3, ал. 5, за установени 
несъответствия в резултат на проверката по 
чл. 7, ал. 1 или в новия верифициран доклад 
по чл. 7, ал. 3 в срок до 30 юни на текущата 
година.
Чл. 14. В срок до 31 декември на съответ-
ната година компетентният орган по чл. 2 
предоставя на Европейската комисия данните 
от предходната година относно обемите го-
рива и/или енергия за транспорта, доставени 
на пазара.
Допълнителни разпоредби
§ 1. По смисъла на наредбата: 
1. „Битуминозни шисти“ е всеки източник 
на суровина за рафинерия, разположен в скално 
образувание, което съдържа твърд кероген, и 
отговарящ на определението за битуминозни 
шисти по код КН 2714 съгласно Регламент 
(ЕИО) № 2658/87 на Съвета от 23 юли 1987 г. 
относно тарифната и статистическа номенкла-
тура и Общата митническа тарифа. 
2. „Доставчици на горива“ са лицата по § 1, 
т. 13 от допълнителните разпоредби на Закона 
за възобновяемите енергийни източници и 
лицата по § 1, т. 18 от Закона за чистотата 
на атмосферния въздух. 
3. „Доставчик на електрическа енергия“ 
е юридическо лице, притежаващо лиценз за 
производство на електрическа енергия, за 
търговия с електрическа енергия, за снабдя-
ване с електрическа енергия от краен снаб-
дител и доставка на електрическа енергия от 
доставчик от последна инстанция съгласно 
чл. 39, ал. 1, т. 1, 5, 10 и 13 от Закона за 
енергетиката.
4. „Електрическо превозно средство“ е 
превозно средство по смисъла на § 2, т. 11 от 
допълнителните разпоредби на Наредба № 2 
на министъра на регионалното развитие и 
благоустройството от 2004 г. за планиране и 
проектиране на комуникационно-транспорт-
ните системи на урбанизираните територии 
(обн., ДВ, бр. 86 от 2004 г.; попр., бр. 93 от 
2014 г.; изм. и доп., бр. 30 от 2015 г., бр. 70 
от 2016 г.; попр., бр. 75 от 2016 г.; изм. и доп., 
бр. 33 от 2017 г.).
5. „Емисии нагоре по веригата“ са всички 
емисии на парникови газове, които възникват, 
преди суровината да влезе в рафинерията или 
преработвателната инсталация, в които се 
произвежда горивото, посочени в методиката 
по чл. 64, ал. 3 ЗОИК.
6. „Зарядна точка“ е точка по смисъла на 
§ 2, т. 12 от допълнителните разпоредби на 
Наредба № 2 на министъра на регионалното 
развитие и благоустройството от 2004 г. за 
планиране и проектиране на комуникацион-
но-транспортните системи на урбанизираните 
територии.
7. „Конвенционален суров нефт“ е всяка 
суровина за рафинерии с плътност в градуси 
по API, по-висока от 10 градуса, намираща се 
в геоложка формация в мястото на произход, 
както е измерена по изпитвателния метод 
ASTM D287, и която не попада в определе-
нието за код КН 2714 съгласно Регламент 
(ЕИО) № 2658/87.
8. „Малки и средни предприятия“ са пред-
приятия по смисъла на чл. 3, ал. 1 и 2 от 
Закона за малките и средните предприятия. 
9. „Място на закупуване“ е държавата и 
наименованието на преработвателната ин-
сталация, в които горивото или енергията са 
претърпели последната съществена трансфор-
мация, използвана за определяне на произхода 
на горивото или енергията в съответствие с 
Регламент (ЕИО) № 2454/93 на Комисията от  
2 юли 1993 г. за определяне на разпоредби за 
прилагане на Регламент (ЕИО) № 2913/92 на 
Съвета за създаване на Митнически кодекс 
на Общността.
10. „Основен стандарт на горивата“ е осно-
вен стандарт на горивата, който се основава 
на емисиите на парникови газове от целия 
жизнен цикъл за единица енергия от изкопа-
еми горива през 2010 г.